**Contract de prestari servicii**

*Servicii privind sănătatea* *persoanelor din grupul țintă - consultații, analize medicale, diagnoza, organizarea și desfășurarea seminariilor de informare, Cod SMIS:* *149193*

**Nr. ....... din ..................**

**PREAMBUL**

În temeiul Legii nr. 98/2016, privind  achizițiile  publice, cu modificările și completările ulterioare,  Hotărârea Guvernului nr.395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr.98/2016 privind achizițiile publice, cu modificările și completările ulterioare, coroborate cu prevederile din *Codul Civil* s-a încheiat prezentul contract de prestari servicii între:

**1. Părţile contractante**

MUNICIPIUL CARACAL cu sediul în str. Piața Victoriei nr. 10, cod postal 235200 telefon/fax +4 0249511384 /511386; +4 0249 517516, e-mail: office@primariacaracal.ro, cod fiscal 4395175 cont RO31TREZ507504102X005288 deschis la Trezoreria Municipiului Caracal, reprezentat legal prin Doldurea Ion - Primar, în calitate de ACHIZITOR, pe de o parte,

și

[Contractantul], cu sediul în: [adresa], telefon: [număr telefon], fax: [număr fax], e-mail: [adresă electronică], număr de înmatriculare [număr de înmatriculare], cod de înregistrare fiscală [cod de înregistrare fiscală], cont IBAN nr. [cont bancar], deschis la [Banca-Sucursala] reprezentată prin [numele și prenumele reprezentantului/reprezentanților legal(i) al/ai Prestatorului], [funcția(ile) reprezentantului/reprezentanților legal(i) al/ai Prestatorului], în calitate de și denumită în continuare „Prestator”, pe de altă parte,

denumite, în continuare, împreună, "Părțile" și care,

***2. Definiții***

2.1 - În prezentul contract următorii termeni vor fi interpretați astfel:

1. ***achizitor şi  prestator***–părțile contractante,așa cum sunt acestea numite în prezentul contract;
2. ***contract***– reprezintă prezentul contract şi toate Anexele sale;
3. ***operator economic***- orice persoană fizică sau juridică, de drept public ori de drept privat, sau grup ori asociere de astfel de persoane, care oferă în mod licit pe piaţă furnizarea de produse ori prestarea de servicii, inclusiv orice asociere temporară formată între două ori mai multe dintre aceste entităţi;
4. ***preţul contractului***– preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
5. ***servicii****–* pachet servicii analize medicale: *Servicii privind sănătatea* *persoanelor din grupul țintă - consultații, analize medicale, diagnoza, organizarea și desfășurarea seminariilor de informare -*în cadrul proiectului „*Parteneriat activ în combaterea excluziunii și sărăciei în comunitatea, marginalizată din Municipiul Caracal, Cod SMIS: 149193„*
6. ***forţă majoră***– un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
7. ***oferta –***actul juridic prin care operatorul economic îți manifestă voința de a se angaja din punct de vedere juridic în acest contract de achiziție publică; oferta cuprinde propunerea financiară și propunerea tehnică. În cazul prezentului contract, oferta va desemna propunerea tehnică și cea financiară acceptate de către Achizitor și pe baza cărora a avut loc atribuirea acestui contract;
8. ***propunerea tehnică***– parte a ofertei elaborată pe baza cerințelor din caietul de sarcini
9. ***propunerea financiară***– parte a ofertei ce cuprinde informațiile cu privire la preț, tarif, alte condiții financiare și comerciale corespunzătoare satisfacerii cerințelor solicitate în caietul de sarcini;
10. ***caietul de sarcini –***descrierea serviciilor ce trebuie prestate sub contract, și orice modificări sau adăugiri ale acestora în conformitate cu prevederile contractului
11. ***zi***- zi calendaristică;
12. ***luna*** – luna calendaristica ;
13. ***an*** - 365 de zile.
14. ***Achizitor*** – Municipiul Caracal
15. ***Penalitate contractuală***– despăgubirea stabilită în contract ca fiind plătibilă de către una din părțile contractante către cealaltă parte, în caz de neîndeplinire, îndeplinire corespunzătoare sau cu întârziere a obligațiilor din contract (majorări de întârziere și/sau daune interese)

**3. *Interpretare***

3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**4. OBIECTUL CONTRACTULUI**

**4.1** Prestatorul se obligă să presteze *servicii privind sănătatea* *persoanelor din grupul țintă - consultații, analize medicale, diagnoza, organizarea și desfășurarea seminariilor de informare* în cadrul proiectului **:** *Parteneriat activ în combaterea excluziunii și sărăciei în comunitatea, marginalizată din Municipiul Caracal, Cod SMIS: 149193, astfel:*

**a)** Consultații, analize medicale, diagnoză, pentru un număr de 1786 persoane.

**b)** Organizare și desfășurare seminarii de informare privind sănătatea pentru un număr de 1786 persoane.

**5. PREŢUL CONTRACTULUI**

**5.1** Preţul convenit pentru îndeplinirea contractului, plătibil prestatorului de catre achizitor, conform ofertei prestatorului, este de **.... lei fără TVA, din care:**

**a)** Prețul pentru consultații, analize medicale, diagnoză, pentru un număr de 1786 persoane este de …….. lei.

a.1. La prețul prevăzut la lit.a) nu se adaugă TVA, întrucât, conform **art.292 alin.(1) din Legea nr. 227/2015, cu modificările și completările ulterioare - Codul fiscal: ,*,Următoarele operaţiuni de interes general sunt scutite de taxă:***

1. *spitalizarea, îngrijirile medicale şi operaţiunile strâns legate de acestea, desfăşurate de*

*unităţi autorizate pentru astfel de activităţi, indiferent de forma de organizare, precum: spitale, sanatorii, centre de sănătate rurale sau urbane, dispensare, cabinete şi laboratoare medicale, centre de îngrijire medicală şi de diagnostic, baze de tratament şi recuperare, staţii de salvare şi alte unităţi autorizate să desfăşoare astfel de activităţi….’’*

**b)** Prețul pentru organizarea și desfășurarea de seminarii de informare privind sănătatea pentru un număr de 1786 persoane este de .......... lei, la care se adaugă ..... lei TVA.

**5.2** Contravaloarea serviciilor prestate pentru prezentul contract va fi în functie de numărul de persoane beneficiare, a cărei valoare totală maxima\*\* este de \_\_\_\_\_\_\_\_\_\_\_\_\_lei inclusiv TVA.

*\*\*Prețul maxim al contractului poate fi diminuat în funcție de numărul efectiv de consultații acordate, de numărul de analize efectuate de către persoanele din grupul țintă și în funcție de numărul participanților la seminarii, pe parcursul derulării contractului, luând în considerare posibile absențe sau neprezentări ale beneficiarilor finali.*

**6. DURATA CONTRACTULUI**

**6.1** Durata contractului va fi de \_\_\_\_\_ luni de la data semnării de către ambele părti.

**7. EXECUTAREA CONTRACTULUI**

**7.1** Prestarea serviciilor se va realiza conform ordinului/instrucțiunii de începere.

**7.2** Prestarea serviciilor se va realiza conform prevederilor caietului de sarcini, cu posibilitatea de prelungire în cazul aprobării de către organismul de finantare a extinderii perioadei de implementare.

**8. DOCUMENTELE CONTRACTULUI**

**8.1** Prestatorul va îndeplini serviciile în condiţiile stabilite prin prezentul contract, care include în ordinea enumerării, următoarele:

a) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare (Anexa nr. 1);

b) oferta, respectiv propunerea tehnică (Anexa nr. 2) şi propunerea financiară (Anexa nr. 3), inclusiv clarificările din perioada de evaluare;

c) angajamentul ferm de susţinere din partea unui terţ, dacă este cazul;

d) acordul de asociere, dacă este cazul;

f) actele aditionale (daca este cazul).

**9. GARANȚIA DE BUNĂ EXECUȚIE A CONTRACTULUI**

*[Conform art. 39 alin. (2) din HG nr. 395/2016, constituirea garanției de bună execuție nu este obligatorie pentru contracte a căror valoare este mai mică decât pragul prevăzut la art. 7 alin. (1) din Legea nr. 98/2016]*

**10. OBLIGAŢIILE PRESTATORULUI**

**10.1** Prestatorul se obligă să presteze serviciile la standardele şi performanţele prezentate în propunerea tehnică – anexa nr. 2 la prezentul contract şi în conformitate cu cerinţele din caietul de sarcini - anexa nr. 1, la prezentul contract.

**10.2** Prestatorul se obligă să supravegheze prestarea serviciilor, să asigure resursele umane, materialele şi orice alte echipamente, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**10.3** Prestatorul se obligă sa dețină laboratoare de analize medicale acreditate pentru toate determinările solicitate și totodată, să dețină personal medical specializat pentru toate tipurile de servicii ce fac obiectul contractului.

**10.4** Prestatorul se obligăsa respecte cerințele referitoare la siguranța, igiena si sănătate.

**10.5** Prestatorul se obligă să despăgubească achizitorul împotriva oricăror:

**a)** Reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de materialele folosite pentru sau în legătură cu serviciile prestate;

**b)** Daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**10.6** Prestatorul este obligat să permită Comisiei Europene, Oficiului de Luptă Anti - Fraudă (OLAF) şi Curţii Europene de Conturi să verifice, prin examinarea documentelor originale cu ocazia vizitelor la faţa locului, modul de implementare a contractului, precum şi să efectueze un audit complet, dacă este necesar, pe baza oricăror şi tuturor documentelor justificative, inclusiv contabile, relevante. Astfel de verificări pot fi efectuate oricând pe o perioadă de 5 ani de la efectuarea plăţii finale. De asemenea, Prestatorul are obligația să păstreze documentele justificative pe o perioada de 5 ani de la efectuarea plății finale în baza acestui contract.

**10.7** Prestatorul este, de asemenea, obligat să permită Oficiului de Luptă Anti - Fraudă să efectueze orice verificări la faţa locului, în conformitate cu procedurile stabilite prin legislaţia comunitară pentru protecţia intereselor financiare ale Comunităţilor Europene împotriva fraudelor şi neregulilor.

**10.8** În îndeplinirea obligaţiilor de mai sus, Prestatorul se obligă să acorde drepturile de acces necesare personalului şi/sau agenţilor desemnaţi în acest sens de către Comisia Europeană, Oficiul de Luptă Anti - Fraudă sau Curtea Europeană de Conturi la locaţia/locaţiile utilizate de Prestator pentru executarea contractului, la sistemele informatice, documentele şi bazele de date relevante pentru gestiunea tehnică şi financiară a contractului, precum şi să ia toate măsurile necesare pentru a facilita activitatea acestor persoane/agenţi. Accesul persoanelor desemnate de către Comisia Europeană, Oficiul de Luptă Anti - Fraudă sau Curtea Europeană de Conturi va fi acordat cu respectarea regulii confidenţialităţii, fără ca prin acest lucru să se încalce obligaţiile de drept public ce îi revin Prestatorului conform legii statului a cărui naţionalitate o are.

**10.9** Prestatorul va permite accesul neîngradit al persoanelor/instituțiilor mai sus menționate în cazul în care aceștia efectuează verificări/controale/audit la fața locului și solicită declarații, informații, documente, precum și ofiţerului de proiect şi/sau oricăror alte persoane desemnate de către beneficiar, precum şi personalului / agenţilor desemnaţi de către instituţiile din România abilitate conform legii să deruleze astfel de verificări şi controale.

**10.10 Codul de conduită**

(1) Prestatorul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile furnizate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.

(2) În cazul în care prestatorul sau oricare din asociaţii săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de prestare sau orice alt contract încheiat cu achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de prestator în baza contractului.

(3) Plăţile către prestator aferente contractului vor constitui singurul venit ori beneficiu ce poate deriva din contract, şi atât prestatorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din contract.

(4) Prestatorul nu va avea nici un drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a achizitorului.

(5) Prestatorul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, prestatorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al furnizarii serviciilor ce fac obiectul prezentului contract. Totodată, prestatorul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului.

(6) Prestatorul va furniza achizitorului, la cerere, documente justificative cu privire la condiţiile în care se execută contractul. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.

(7) Prestatorul se obliga sa respecte cerintele caietului de sarcini.

**10.11 Conflictul de Interese**

(1) Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a contractului.

(2) Achizitorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Prestatorul va înlocui, în 5 zile şi fără vreo compensaţie din partea achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.

(3) Prestatorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, achizitorul, fără afectarea dreptului acesteia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a contractului, în condiţiile prevăzute în prezentul contract.

(4) Prestatorul cu care autoritatea contractantă a încheiat contractul de achiziţie publică nu are dreptul de a angaja sau încheia orice alte înţelegeri privind prestarea de servicii, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai autorităţii contractante sau ai prestatorului de servicii de achiziţie implicat în procedura de atribuire cu care autoritatea contractantă/prestatorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a contractului respectiv.

**10.12** Prestatorul va desemna o persoana responsabila cu derularea contractului in termen de 5 zile de la semnarea contractului.

**11. OBLIGAŢIILE ACHIZITORULUI**

**11.1** Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicită şi care sunt necesare îndeplinirii contractului.

**11.2** Achizitorul are dreptul de a verifica conformitatea serviciilor prestate cu cerințele caietului de sarcini și se obligă să recepţioneze, potrivit art. 13, serviciile prestate.

**11.3** Achizitorul se obligă să efectueze plățile aferente serviciilor prestate în condiţiile prevăzute la art.12 din prezentul contract. Factura va fi însoţită în mod obligatoriu de procesul verbal de recepţie.

**11.4** Urmărirea prezentului contract în perioada derulării se va face din partea achizitorului de către persoana/persoane care vor fi desemnate la semnarea contractului sau ulterior, in 5 zile de la data comunicarii inceperii prestarii serviciilor ce fac obiectul prezentului contract.

**12.MODALITĂŢI DE PLATĂ**

**12.1** Facturarea serviciilor efectuate se va face, de regulă, lunar, în baza proceselor verbale de recepție în termen de 5 zile de la finele lunii pentru care s-a făcut prestarea serviciilor.

**12.2** Plățile se vor efectua, în termen de 5 zile lucrătoare de la data încasării sumelor de la AM POCU, în conformitate cu mecanismul cererilor de plată, prevăzut la *Capitolul V Rambursarea cheltuielilor eligibile/Mecanismul decontării cererilor de plata* din OUG nr. 40/2015, *privind gestionarea financiara a fondurilor europene  pentru perioada de programare 2014-2020 și* a normelor de aplicare a OUG nr. 40/2015, aprobate prin HG nr. 93/2016, cu modificările și completările ulterioare.

**12.3** Plata oricarei facturi emise si comunicate de catre prestator pentru serviciile prestate in temeiul prezentului contract va fi efectuata de catre achizitor sub conditia si in masura incasarii efective de catre achizitor de la autoritatea de management a proiectului a sumelor corespunzatoare si destinate platii facturilor in cauza.

**12.4** Plata se va face în contul deschis la Trezoreria Statului indicat de către Prestator.

**13. RECEPŢIE**

**13.1** Recepţia serviciilor prestate, în perioada de referință, se va face pe baza datelor înscrise în foile de observație pentru fiecare persoană din grupul țintă și pe baza prezenței la seminariile organizate pe grupe de beneficiari (adulți și copii), conform cerințelor caietului de sarcini.

**14. PENALITĂŢI DE ÎNTÂRZIERE**

**14.1**. - În cazul în care, prestatorul nu îşi îndeplineşte obligaţiile asumate prin contract, sau le îndeplinește necorespunzător, atunci achizitorul are dreptul de a percepe dobânda legală penalizatoare de 0,1%/zi (dar nu mai puţin decât cuantumul stabilit la art. 3 alin. 21 din OG nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare). Dobânda se aplică la valoarea contractului rămasă de executat/executată necorespunzător/executată cu întârziere, pentru fiecare zi de întârziere, dar nu mai mult decât valoarea contractului. Această penalitate se aplică pentru obligaţiile din contract altele decât cele pentru care sunt nominalizate punctual penalităţi.

**14.2** In cazul in care achizitorul, din vina sa exclusiva, nu onorează facturile in termenul prevăzut la art. 12.2 prestatorul are dreptul de a solicita plata dobânzii legale penalizatoare, de 0,1%/zi (dar nu mai puţin decât cuantumul stabilit la art. 3 alin. 21 din OG nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare), aplicată la valoarea plății neefectuate, pentru fiecare zi de întârziere de la expirarea termenului, în conformitate cu prevederile art. 4 din Legea 72/2013 privind măsurile  pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, dar nu mai mult decât valoarea contractului.

**14.3** -Pentru prejudiciul provocat prin neexecutarea sau executarea necorespunzătoare a obligaţiilor asumate, care depăşeste valoarea penalităţilor ce pot fi percepute în condiţiile art.14.1 şi 14.2, în completare, părţile datorează si daune interese suplimentare ce se vor stabili in instanta.

**14.4** - Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**15. ACTUALIZAREA PREŢULUI CONTRACTULUI**

**15.1** (1)Pentru serviciile prestate, plățile datorate de achizitor prestatorului sunt cele declarate în propunerea financiară, anexă la contract. Preţurile rămân ferme şi nu se modifică pe toată durata prezentului contract.

**16. MODIFICAREA CONTRACTULUI**

**16.1** Pe durata perioadei de valabilitate a contractului, Părțile au dreptul de a convenii modificarea și / sau completarea clauzelor acestuia, fără organizarea unei noi proceduri de atribuire, cu acordul părților, fără a afecta caracterul general al contractului, în limitele dispozițiilor prevăzute de art. 221-222 din Legea nr. 98/2016 coroborate cu prevederile referitoare la modificări contractuale din HG nr. 395/2016 (art. 164), după cum urmează:

a) Durata contractului se poate prelungi cu acordul părților, în funcție de data de începere a prestării serviciilor și / sau a duratei de implementare a proiectului;

b) Inlocuirea personalului medical autorizat nominalizat pentru îndeplinirea contractului. Înlocuirea se poate face cu alt personal atestat care este calificat, are expertiza și experiența minimă necesară pentru realizarea sarcinilor celui pe care îl înlocuiește, conform contractului.

c) Orice modificare a datelor de contact, a reprezentanților autorizați ai Părților, persoanelor de contact, conturilor bancare și a băncilor prin care se efectuează plățile.

d) Modificări în baza art. 164 alin. (4) din HG nr. 395/2016.

**17. ÎNCETAREA CONTRACTULUI:**

**17.1** Prezentul contract încetează în următoarele situații:

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere/rezoluțiune, în cazul în care una din părți nu își execută sau execută necorespunzător obligațiile contractuale.

d) prin denuntare unilaterala, conform dispozitiilor prezentului contract.

**17.2** În situația rezilierii/rezoluțiunii totale/parțiale din cauza neexecutării/executării parțiale de către Prestator a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

**17.3** În situația in care executarea parțiala a obligațiilor contractuale face imposibila realizarea obiectului contractului în integralitatea sa, chiar daca a fost recepționata o parte din contract conform dispozițiilor legale, Prestatorul va datora achizitorului daune-interese cu titlu de clauză penală în cuantum egal cu întreaga valoare a obligațiilor contractuale stabilite prin contract.

**17.4** Nerespectarea în mod repetat de către o parte a obligațiilor contractuale va fi dovedită cu notificările scrise și transmise de către cealaltă parte, notificări care vor face referire la neîndeplinirea respectivă precum și la durata ei. Prin notificări se vor solicita justificări privind neîndeplinirea obligațiilor, pe care cealaltă parte este obligată să le presteze în termen de maxim 5 zile de la data primirii notificării.

**17.5** Rezilierea prezentului contract nu va avea niciun efect asupra obligațiilor deja scadente între părțile contractante.

**17.6** Părțile sunt de drept în întârziere prin simplul fapt al nerespectării clauzelor prezentului contract.

**17.7** Achizitorul își rezervă dreptul de a denunța unilateral contractul de prestare, în cel mult 15 zile de la apariția unor circumstanțe care nu au putut fi prevăzute la data încheierii contractului, sub condiția notificării Prestatorului cu cel puțin 3 zile înainte de momentul denuntarii.

**17.8** Fără a aduce atingere dispozițiilor dreptului comun privind încetarea contractului sau dreptului autorității contractante de a solicita constatarea nulității absolute a acestuia în conformitate cu dispozițiile dreptului comun, autoritatea contractantă are dreptul de a denunța unilateral contractul în perioada de valabilitate a acestuia în una dintre următoarele situații:

**a)** contractantul se află, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164-167 din Legea nr.98/2016 privind achizițiile publice;

**b)** contractul nu ar fi trebuit să fie atribuit Prestatorului având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene;

**c)** în cazul modificării contractului în alte condiții decât cele prevăzute de prevederile legale în vigoare.

**18. CESIUNEA**

**18.1** Părțile pot cesiona, total sau parțial, drepturile și obligațiile născute din acest Contract numai cu acordul prealabil în scris al celeilalte Părți și în condițiile Legii nr. 98/2016.

**18.2** Cesiunea nu exonerează Prestatorul de nicio responsabilitate privind garanția sau orice alte obligații asumate prin Contract și scadente până la data cesiunii.

**18.3** În cazul în care drepturile şi obligațiile Prestatorului stabilite prin acest Contract sunt preluate de un alt operator economic, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare.

**18.4** Prestatorul este obligat să notifice Achizitorul, cu privire la preluarea Contractului de către o nouă persoană juridică născută în urma unui proces de reorganizare juridică a persoanei Prestatorului, în termen de maximum 3 (trei) zile de la data nașterii noii persoane. Achizitorul are termen de maximum 30 (treizeci) de zile de la data notificării de către Prestator pentru a-și exprima acordul/dezacordul cu privire la preluarea Contractului de către o nouă persoană juridică născută în urma unui proces de reorganizare juridică a persoanei Prestatorului. (de exemplu: fuziune, divizare, etc.)

**18.5** Prestatorul nu are dreptul să cesioneze oricare dintre drepturile și obligațiile ce decurg din Contract, inclusiv drepturile la plată, fără acceptul prealabil scris din partea Achizitorului. În astfel de cazuri, Prestatorul trebuie să furnizeze Achizitorului informații cu privire la identitatea entității căreia îi cesionează drepturile.

**18.6** În cazul încetării anticipate a Contractului, la solicitarea expresa a Achizitorului și cu acordul Prestatorului, Prestatorul cesionează Achizitorului contractele încheiate cu Subcontractanții (daca aceștia există).

**18.7** În cazul în care terțul susținător (daca este cazul) nu și-a respectat obligațiile asumate prin angajamentul ferm de susținere, dreptul de creanță al Prestatorului asupra terțului susținător este cesionat cu titlu de garanție către Achizitor.

**19. SUBCONTRACTAREA *(daca este cazul)***

**19.1** – (1) Prestatorul nu poate subcontracta și nici nu poate permite prezența unui terț pe perioada prestării serviciilor fără acordul prealabil, scris, al Autorității Contractante.

(2) Prestatorul are obligaţia de a prezenta la încheierea contractului de achizitie publică sau atunci când se introduc noi subcontractanti, toate contractele încheiate intre acesta şi subcontractant/subcontractanţi nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestatiilor, să fie cuprinse în contractul de achiziţie publică.

(3) Contractele prezentate conform prevederilor alin.(2) trebuie sa fie în concordanţă cu oferta şi se vor constitui în anexe la contractul de achizitie publică. Contractele vor conţine obligatoriu denumirea subcontractanţilor şi datele de contact ale acestora, reprezentantii legali, partea/părţile din contract care urmează a fi îndeplinite de către aceştia, valoarea la care se ridică partea/părţile respective.

(4) Prestatorul are obligatia de a indica, cel mai târziu la momentul începerii executării contractului, numele, datele de contact şi reprezentanţii legali ai subcontractanţilor săi implicaţi în executarea contractului, in masura in care aceste informatii sunt cunoscute la momentul respectiv.

(5) Prestatorul are obligaţia de a notifica autoritatii contractante orice modificari ale informatiilor prevazute la alin.(4) pe durata contractului de achizitie publică.

**19.2** - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de Prestator de modul în care îşi îndeplineşte partea sa din contract.

(3) În situaţia prevăzută în care un contract de subcontractare este denunţat unilateral/reziliat de către una din părţi, Prestatorul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile art. 19.3. **19.3** - (1) Prestatorul are dreptul de a implica noi subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, in conditiile art. 221 din Legea nr. 98/2016 cu modificările şi completările ulterioare.

(2) În situaţia prevăzută la alin. (1) Prestatorul va transmite autorităţii contractante informaţiile prevăzute la art. 219 alin (1) din Legea nr. 98/2016, cu modificările şi completările ulterioare, precum şi o solicitare la care se vor anexa:

- documentele care descriu activitățile subcontractate, calendarul de execuție și valoarea acestora;

- documentele care demonstrează capacitatea tehnică și profesională a subcontractantului de a presta serviciile subcontractate în conformitate cu cerințele Autorității Contractante;

(3) Atunci când înlocuirea sau introducerea unor noi subcontractanți are loc după atribuirea contractului, Prestatorul are obligația de a transmite certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părții lor de implicare în contractul care urmează să fie îndeplinit. De asemenea, Prestatorul are obligația de a transmite autorității contractante o declarație pe propria răspundere din partea noilor subcontractanți prin care aceștia își asumă respectarea prevederilor caietului de sarcini și a propunerii tehnice depuse de către Prestator la oferta, aferentă activității supuse subcontractării.

(4) Prestatorul are obligatia de incheia un contract cu noul subcontractant în concordanţă cu oferta depusă. Obiectul noului contract de subcontractare nu trebuie sa modifice obiectul contractului de subcontractare anterior (în cazul înlocuirii unui subcontractant).

(5) Contractele încheiate cu noii subcontractanţi, precum şi declaraţia pe propria răspundere prevăzută la alin.(3) vor fi prezentate cu cel puţin 15 zile lucrătoare înainte de momentul începerii prestaţilor de către noii subcontractanţi.

(6) Schimbarea unui subcontractant nu va conduce la modificarea propunerii tehnice sau financiare initiale.

**19.4** – (1) Înlocuirea/implicarea subcontractanţilor de către Prestator în perioada de implementare a contractului poate interveni în următoarele cazuri:

a) înlocuirea subcontractantilor nominalizaţi în oferta şi ale căror activităţi au fost indicate în aceasta ca fiind realizate de subcontractanţi;

b) declararea unor noi subcontractanti, ulterior semnării contractului, in condiţiile in care serviciile ce urmeaza a fi subcontractate au fost prevăzute in oferta, fara a se indica iniţial opţiunea subcontractarii acestora;

c) renunţarea/retragerea subcontractantilor din contractul de achiziţie publică.

(2) Dispoziţiile privind înlocuirea/implicarea de noi subcontractanţi nu diminuează în nici o situaţie răspunderea Prestatorului în ceea ce priveşte modul de îndeplinire a Contractului.

**19.5** - In vederea finalizării Contractului, Achizitorul poate solicita, în condiţiile legislaţiei achiziţiilor, iar Prestatorul se obligă să cesioneze în favoarea Achizitorului, contractele încheiate cu subcontractantii acestuia, Prestatorul obligându-se totodată să introducă în contractele sale cu subcontractorii clauze în acest sens. Intr-o asemenea situaţie Contractul va fi continuat de subcontractanţi. Dispoziţiile privind cesiunea contractului de subcontractare nu diminuează în nici o situaţie raspunderea Prestatorului faţă de Achizitor în ceea ce priveşte modul de îndeplinire a Contractului.

**19.6** - Achizitorul poate proceda la rezilierea unilaterală a contractului, fară efectuarea vreunei alte formalităţi şi fără intervenţia instanţei de judecată, în situaţia în care Prestatorul subcontractează/cesionează cu încălcarea prevederilor legislaţiei în vigoare, drepturile şi obligaţiile sale.

***19.7- Plata directa către subcontractanti (daca aceștia există)***

19.7.1 - Achizitorul poate efectua plăţi corespunzătoare părţii/părţilor din Contract îndeplinite de către subcontractanti dacă aceştia si-au exprimat în mod expres această opţiune, conform dispozitiilor legale aplicabile privind achiziţiile publice.

19.7.2 - In aplicarea prevederilor pct. 19.7.1. subcontractantii îşi vor exprima la momentul nominalizării lor în oferta si oricum nu mai târziu de data încheierii Contractului, sau la momentul introducerii acestora în Contract, după caz, opţiunea de a fi platiţi direct de către Achizitor.

19.7.3 - Achizitorul efectuează plăţile directe către subcontractantii agreaţi doar atunci când prestatia acestora este confirmata prin documente agreate de toate cele 3 parti, respectiv Achizitor, Prestator si subcontractant sau de Achizitor si subcontractant atunci când, în mod nejustificat, Prestatorul blocheaza confirmarea executării obligaţiilor asumate de subcontractant.

19.7.4 - In aplicarea prevederilor pct. 19.5 Acordul părtilor se poate materializa prin încheierea unui act adiţional la contract între Achizitor, Prestator si Subcontractant atunci când contractul de subcontractare este cesionat Achizitorului.

**20. FORŢA MAJORĂ**

**20.1** Forţa majoră în sensul definit la capitolul Definitii lit. c) este constatată de o autoritate competentă.

**20.2** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**20.3** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**20.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**20.5** Dacă forţa majoră acţionează sau se estimează ca va acţiona o perioadă mai mare de 15 zile, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

**20.6** Cazul fortuit nu este exonerator de răspundere contractuală.

**21. CONFLICTUL DE INTERESE**

**21.1** Prestatorul va lua toate măsurile necesare pentru a preveni sau îndepărta orice situație de conflict de interese care are sau poate avea ca efect compromiterea executării contractului, în mod obiectiv și imparțial.

**21.2** (1) Prestatorul garantează că va înlocui, imediat şi fără nici un fel de compensație din partea Achizitorului, orice membru al personalului său care se află într-o astfel de situație de conflict de interese şi va notifica în termen de 5 zile despre această situație, în scris, Achizitorul.

(2) În situația în care Prestatorul se află în situație de conflict de interese sau într-o situație care, deși nu este considerată conflict de interese, are ca efect compromiterea executării contractului şi nu notifică Achizitorul asupra situației apărute, aceasta dă dreptul Achizitorului de a rezilia contractul, fără obligația notificării formale a acelui care a creat această situație.

**22. SOLUŢIONAREA LITIGIILOR**

**22.1** Achizitorul si Prestatorul vor face toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

**22.2** - Dacă, după 15 zile de la începerea acestor tratative, achizitorul şi Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**23. LIMBA CARE GUVERNEAZĂ CONTRACTUL**

**23.1** Limba care guvernează contractul este limba română.

**24. COMUNICĂRI**

**24.1** (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

**24.2** Comunicările între părţi se pot face şi telefonic sau prin SMS, fax sau e-mail cu condiţia confirmării în scris a primirii comunicării.

**25. LEGEA APLICABILĂ CONTRACTULUI**

**25.1** Prezentul contract va fi interpretat conform legilor din România.

**25.2** - Dacă, pe parcursul derulării contractului, apar modificari legislative a căror implementare este imperativ impusă prin respectivele modificari legislative, părţile vor conveni amendarea acestora prin Act adiţional. În orice situaţie, prevederile legale imperative prevalează clauzelor contractuale.

**26. CARACTERUL DE DOCUMENT PUBLIC ȘI PROTECȚIA DATELOR CU CARACTER PERSONAL**

**26.1.**Accesul persoanelor la informaţiile din Contract se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.

**26.2**. Părțile declară că sunt de acord cu prelucrarea, stocarea și utilizarea datelor ce au caracter personal din cuprinsul prezentului contract, conform Regulamentului (UE) 679/2016 al Parlamentului European și al Consiliului privind protecția persoanelor fizice în ceea ce privește prelucrarea datelor ce au caracter personal și privind libera circulație a acestor date în sensul inițierii și derulării de raporturi juridice între acestea, inclusiv în vederea îmbunătățirii modului de comunicare prin intermediul poștei electronice, pentru comunicarea operativă și eficientă a informațiilor necesare.

**26.3.** Părțile contractante se obligă să respecte și să aplice întocmai prevederile legale privind prelucrarea datelor ce au caracter personal, a Regulamentului (UE) 679/2016 („GDPR„) pe toată durata derulării acestuia, inclusiv cu privire la persoanele desemnate de Părți.

**27. DISPOZIŢII FINALE**

**27.1** Prezentul contract este încheiat azi \_\_\_\_\_\_\_\_\_\_\_\_\_\_\_\_\_, în trei exemplare, un exemplar pentru Prestator şi două exemplare pentru Achizitor, toate cu aceeaşi valoare juridică.

|  |  |
| --- | --- |
| **Pentru *Achizitor*,** | **Pentru *Prestator / contractant*,** |
| …………………… | ……………………………….. |
| [numele și prenumele reprezentantului legal al Autorității Contractante] | [numele și prenumele reprezentantului legal al Contractantului] |
| [funcția reprezentantului legal al Autorității Contractante] | [funcția reprezentantului legal al Contractantului] |
| [semnătura reprezentantului legal al Autorității Contractante] | [semnătura reprezentantului legal al Contractantului] |
|  |  |